**EGYÜTTMŰKÖDÉSI MEGÁLLAPODÁS**

Amely létrejött egyrészről

**Budapest Főváros XI. kerület Újbuda Önkormányzata (a továbbiakban: Önkormányzat)**

székhely: 1113 Bocskai út 39-41.

képviseli: Dr. Hoffmann Tamás Polgármester

másrészről az

**Állami Egészségügyi Ellátó Központ (a továbbiakban: ÁEEK)**

cím: 1125 Budapest, Diós árok 3.

levelezési cím: 1525 Budapest 114 Pf.: 32

képviseli: Dr. Németh László Főigazgató

a továbbiakban külön-külön: Fél, együttesen: Felek

között, alulírott napon az alábbiak szerint:

Preambulum

Az Egészséges Budapest Program előkészítéséről szóló 1333/2016. (VII.4.) Korm. határozatban megfogalmazottak szerint a Kormány, a fővárosi és Pest megyei egészségügyi szakellátások fejlesztése, az érintett intézmények infrastrukturális megújítása, a betegbiztonság és betegelégedettség növelése, a lakosság ellátási színvonalának emelése, a szolgáltatásokhoz való hozzáférés megkönnyítése, valamint kiemelten a sürgősségi esetek hatékonyabb ellátása érdekében támogatja az Egészséges Budapest Program (a továbbiakban: EBP) célkitűzéseit.

Egészséges Budapest Program megvalósításával összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításárólszóló 98/2017. (IV. 27.) Korm. rendelet (a továbbiakban: Korm. rendelet) 2017. április 28. napjától hatályos.

A Korm. rendelet a beruházásokkal érintett ingatlanok között aSzent Imre Egyetemi Oktatókórház fejlesztési területét is meghatározta, emellett kiemelt beruházásként kezeli a kerületben megvalósítandó Dél-budai Centrum: új komplex, szuperkórház építését.

Az EBP előkészítésében az ÁEEK a közreműködésre kijelölt szerv.

Önkormányzat esetében a kerületet érintően jelenleg hatályos…………..Önkormányzat rendelete (a továbbiakban: KVSZ) és mellékletei, (a továbbiakban együttesen: KÉSZ).

JELEN MEGÁLLAPODÁS CÉLJA

1. Felek között kötendő megállapodás célja a Szent Imre Egyetemi Oktatókórház és a Dél-budai Centrum fejlesztési területekre (a továbbiakban: Fejlesztési Területek) vonatkozóan a hatályos KÉSZ módosítása.

2. Önkormányzat vállalja, hogy Fejlesztési Területekre vonatkozóan megindítja a hatályos KÉSZ módosítását, és azt a folyamatban lévő KÉSZ módosítástól függetlenül a hatályos kormányrendeletben előírt tárgyalásos eljárás keretében végzi.

3. Önkormányzat törekszik arra, hogy a Fejlesztési Területekre vonatkozó KÉSZ-t úgy módosítja, hogy az megfeleljen az előzetes egyeztetéseknek megfelelő műszaki tartalom szerinti fejlesztés megvalósítására.

1. ÁEEK vállalja, hogy az érintett intézményekre vonatkozó szabályozási terv készítésére vonatkozó műszaki tartalomhoz kapcsolódó szükséges szakmai koordinációt az Önkormányzattal lefolytatja.

5. Felek rögzítik, hogy a tervdokumentáció elkészítésével, jelen megállapodásban foglalt kötelezettségek teljesítésével összefüggésben felmerülő valamennyi költség viselésére – egy erre irányuló, külön részletes megállapodás alapján - az ÁEEK köteles az önkormányzat által megadott részletes költségkimutatás alapján.

1. A módosított KÉSZ tartalmára vonatkozóan a mindenkor hatályos jogszabályok az irányadók.
2. Önkormányzat vállalja, hogy jelen megállapodás időtartama alatt a KÉSZ készítése során a hivatalos eljárást kiemelt figyelemmel koordinálja, lefolytatja és a szükséges döntéseket a lehető legrövidebb időn belül, de legkésőbb a jogszabályi határidőn belül meghozza.
3. ÁEEK vállalja, hogy a tervezéshez szükségeselőkészítő anyagokat, a tervezett fejlesztésre vonatkozó paramétereket, tervezési programot és koncepcionális elképzeléseketaz Önkormányzat részére átadja. Vállalja továbbá az együttműködés időtartama alatt az Önkormányzattal történő folyamatos szakmai konzultációt.

EGYÜTTMŰKÖDÉSRE, ADATKEZELÉSRE ÉS TITOKTARTÁSRA VONATKOZÓ SZABÁLYOK

1. Felek kötelezik magukat, hogy a szerződés hatálya alatt egymással együttműködnek, egymás feladatainak teljesítését kölcsönösen segítik és minden, a feladatok maradéktalan ellátásához szükséges információt egymás számára biztosítanak.
2. Felek kötelesek a jelen szerződés teljesítésével összefüggésben birtokukba jutott adatokat, tényeket, információkat üzleti titokként, bizalmasan kezelni, azokat a szerződéssel össze nem függő célra nem használhatják fel, harmadik személynek nem adhatják tovább a szerződés hatályának megszűnését követően sem. Felek a titoktartási kötelezettséget közreműködőivel is kötelesek betartatni.

Egyéb rendelkezések

Kapcsolattartás

11. Minden értesítést, egyéb közlést, amely jelen megállapodás alapján megteendő vagy megtehető, írásban kell megtenni és akkor minősül jelen megállapodás alkalmazásában megtettnek, ha azt személyesen vagy telefax útján, postai tértivevényes ajánlott küldeményként, vagy e-mail üzenetben a következő címre küldték el:

Név: Állami Egészségügyi Ellátó Központ (ÁEEK) Egészséges Budapest Program

Kapcsolattartó: Horváth Csaba Műszaki Igazgató

Értesítési cím: 1525 Budapest 114 Pf.: 32

Telefon: +36 30 5443346

e-mail: horvath.csaba2@aeek.hu

Név:

Kapcsolattartó:

Értesítési cím:

Telefon:

e-mail:

Felek rögzítik, hogy fent megjelölt kapcsolattartóik a program megvalósítása során – munkaidejükhöz igazítva – folyamatosan a másik Fél rendelkezésére áll.

12. A jelen megállapodás kiegészítése, illetve módosítása hatályosan kizárólag írásban, Felek egyetértésével, cégszerű aláírással ellátva történhet.

13. Jelen Szerződésre és a Szerződésben nem szabályozott kérdésekben, a magyar jog, különösen a Polgári Törvénykönyvről szóló 2013. évi V. törvény, valamint a szerzői jogról szóló 1999. évi LXXVI. törvény vonatkozó rendelkezései az irányadók.

14. Felek rögzítik, hogy a jelen Szerződés körében felmerülő minden vitás kérdést – a bírói út igénybevételét megelőzően – elsősorban kölcsönös egyeztetés útján, közös megegyezéssel törekszenek rendezni. Ennek eredménytelensége esetére a jogvita rendezésére Felek kikötik a Budai Központi Kerületi Bíróság kizárólagos illetékességét.

Felek kijelentik, hogy a jelen megállapodást – annak elolvasása és értelmezése után, – mint akaratukkal mindenben megegyezőt jóváhagyólag aláírják.

|  |  |
| --- | --- |
|  |  |
| ………………………………………………. | ……………………………………………. |
| Dr. Hoffmann TamásPolgármester | Dr. Németh László Főigazgató |
| Budapest 2017. …………………….. | Budapest 2017. …………………….. |